Kombinovanie lieku Escitaloprám Teva s liekmi na bolesti hlavy a zubov
Dobrý deň,prosím Vás užívam Escitaloprám Teva 5mg ráno.S akým liekom môžem kombinovať pri bolesti hlavy a zubov? Vie,že Paralen môžem. Ale napr. Ibalgin,Flector,Nurofen môžem tiež? Ďakujem pekne.
Dobrý deň,
ďakujeme za Vašu otázku.
Pri súbežnom užívaní lieku Escitalopram a preparátov s obsahom ibuprofenu dochádza k stredne závažnej interakcii, ktoré môže viesť k zvýšenému riziku gastrointestinálnych vredov. Kombináciou s liekom Flector vzniká niekoľko stredne závažných interakcií. Nakoľko všetky voľnopredajné preparáty okrem zložky paracetamol, vytvárajú s liekom Escitalopram interakcie, o ďalších možnostiach liečby bolesti je potrebné sa poradiť so svojím ošetrujúcim lekárom.
Prajem pekný zvyšok dňa.
S pozdravom,
PharmDr. Anna Pacalajová